ԱՄՓՈՓԱԹԵՐԹ

**«**ԳՆՄԱՆ ԳՈՐԾԸՆԹԱՑՆԵՐԸ ԿԱԶՄԱԿԵՐՊԵԼՈՒ ՄԱՍԻՆ**»** ՀՀ ԿԱՌԱՎՐՈՒԹՅԱՆ ՈՐՈՇՄԱՆ ՆԱԽԱԳԾԻ

|  |  |  |
| --- | --- | --- |
| ՀՀ Ֆինանսների նախարարություն | | 10.08.2021թ. |
| N 01/26/12607-2021 |
| Նախագծի փաթեթը չի պարունակում հիմնավորումներ բացառությունների կիրառման վերաբերյալ, մասնավորապես պատվիրատուն ինչպես է կառավարելու պայմանագրի, կանխավճարի և որակավորման ապահովման պայմանները չկիրառելու դեպքում առաջանալիք հնարավոր ռիսկերը:  Միաժամանակ, եթե արտասահմանյան արտադրողներից սարքերի ձեռքբերման պարագայում վերջիններիս ներկայացրած գնային առաջարկները չեն ներառում ապրանքների տեղափոխման և մաքսազերծման հետ կապված ծախսերը, ապա անհրաժեշտ է նկատի ունենալ, որ «Գնումների մասին» ՀՀ օրենքի 39-րդ հոդվածի 1-ին մասի համաձայն պայմանագրի գնի հաշվարկը պետք է ներառի տվյալ գնման պայմանագրի կատարումն ապահովելու նպատակով կատարվելիք բոլոր վճարները (ծախսերը), այդ թվում` հարկերի, տուրքերի, փոխադրման, ապահովագրման ծախսերը, պարգևավճարները և ակնկալվող շահույթը: | Ընդունվել է:  Որոշվել է գնումներն իրականացնել Հայաստանի Հանրապետության քաղաքացիական օրենսգրքի 928.2 հոդվածով սահմանված էսքրոու հաշվի պայմանագիր կնքելու եղանակով: |  |
|  |  |  |
| ՀՀ արդարադատության նախարարություն | | 25.08.2021թ. |
| N /27.4/26379-2021 |
| ՀՀ կառավարության 2017 թվականի մայիսի 4-ի N 526-Ն որոշման 71-րդ կետի առաջին ենթակետի «ա», «բ», «գ», «դ», «զ» պարբերությունների համաձայն՝ Մեկ անձից գնումների կատարման ժամանակ գործում են սույն կարգի 7-րդ բաժնով սահմանված պահանջները՝ հաշվի առնելով հետևյալ առանձնահատկությունները՝  1) եթե գնումն իրականացվում է սույն կարգի 23-րդ կետի 5-րդ ենթակետի «բ», «գ», «դ» և «ե» պարբերություններով նախատեսված հիմքերով, ապա՝  ա.հրավերը գնման հայտում նշված մասնակիցներին ուղարկվում է միաժամանակյա ծանուցմամբ՝ այն նույն օրը հրապարակելով նաև տեղեկագրում,  բ. հայտերի ներկայացման ժամկետը սահմանվում է ոչ շուտ, քան հրավերն ուղարկվելու օրվանից երկու և ոչ ուշ քան հինգ աշխատանքային օր,  գ. մասնակիցը հայտով ներկայացնում է գնման ընթացակարգին մասնակցելու դիմում, համատեղ գործունեության պայմանագիր, եթե մասնակիցները գնման ընթացակարգին մասնակցում են կոնսորցիումով, գնային առաջարկ, հրավերով նախատեսված` մասնակցության իրավունքը հիմնավորող փաստաթղթեր, ապրանքների գնման դեպքում` ապրանքի ամբողջական նկարագիր,  դ. մասնակիցը հայտը քարտուղարին (գնումների համակարգողին) է ներկայացնում հրավերով սահմանված կարգով` փակ ծրարով, եթե գնման գործընթացն իրականացվում է թղթային եղանակով,  **զ. ընտրված մասնակիցը ներկայացնում է որակավորման և պայմանագրի (կանխավճարի) ապահովում.**  Վերոգրյալի կապակցությամբ Նախագծին կից ներկայացված հիմնավորման համաձայն՝ *«ՀՀ օրենսդրությամբ սահմանված գնման ընթացակարգերի կիրառման ընթացքում առաջացել են լուրջ բարդություններ, մասնավորապես, Իմպուլսային լազերային փոշենստեցման էպիտաքսային կայանք վաճառում են միայն արտադրող ընկերությունները, որոնք չեն համաձայնվում* ***բանկային երաշխիք տրամադրելու ՀՀ պայմանների հետ,*** *քանի որ նշված սարքը հոսքագծային արտադրության չէ, և կազմակերպությանը անհրաժեշտ է մի քանի ամիս այն մատակարարման տեսքի բերելու համար,* ***որի ընթացքում մատակարարը նպատակահարմար չի գտնում պահանջվող ծավալի գումար ապահովադրել:*** *Ռենտգենյան դիֆրակտոմետրի ձեռք բերման համար հայտարարված բաց մրցույթի դեպքում՝ ընդամենը մեկ մասնակցի կողմից է ներկայացվել հայտ, որի գնային առաջարկը եղել է նախահաշվային գնից (55-60 000 հազ. դրամ) 25 %-ով բարձր (75 000 հազ. դրամ): (Հ ԳԱԱ «Ա. Բ. Նալբանդյանի անվան քիմիական ֆիզիկայի ինստիտուտ» ՊՈԱԿ-ի տնօրենի գրությունը կցվում է): Փաստորեն, երկու կարևորագույն սարքավորումների ձեռք բերման գործընթացում էլ առկա են անհաղթահարելի խոչընդոտներ, և հաշվի առնելով վերը նշված սարքավորումների եզակի գիտական և գիտատեխնոլոգիական նշանակությունը, առաջացել է անհրաժեշտություն՝ գնումներն իրականացնել ուղղակի օտարերկրյա արտադրողից և գնման գործընթացներում չկիրառել Հայաստանի Հանրապետության կառավարության 2017 թվականի մայիսի 4-ի N526-Ն որոշման 71-րդ կետի առաջին ենթակետի «ա», «բ», «գ», «դ», «զ» պարբերություններով սահմանված պահանջները:»*  Այս առումով նկատի ունենալով Հիմնավորման դրույթները՝ գտնում ենք, որ լրացուցիչ հիմնավորման կարիք ունի Նախագծով ՀՀ կառավարության 2017 թվականի մայիսի 4-ի N 526-Ն որոշման 71-րդ կետի առաջին ենթակետի «ա», «բ», «գ», «դ» պարբերությունները չկիրառելու անհրաժեշտությունը: | Ընդունվել է:  Պարզաբանումները կցվում են: |  |
|  |  |  |